Die Klas MA Mallet-stoomlokomotief is bestel - slegs een - deur die Natalse Regeringspoorweë en in diens gestel in 1909 om swaar vragte tussen Estcourt en Highlands in KwaZulu-Natal te trek. Die lokomotief is deur die Amerikaanse maatskappy American Locomotive Company gebou. Dit was die eerste Mallet-lokomotief in Suid-Afrika en die kragtigste ten tyde van aflewering. Dit gebruik superverhitte stoom en is toegerus met Walschaerts-klepratwerk. Stoom het eers deur die agterste silinder gegaan en is dan na die voorste, laedruksilinders gevoer alvorens dit deur die skoorsteen uitgeblaas is. Toe die Natalse Regeringspoorweë by die SAS&H ingelyf is, is dit as Klas MA hergeklassifiseer. Die lokomotief is in 1927 uit diens gestel. Paxton, Leith & Bourne, David: Locomotives of the South African Railways. pp. 84-85. Struik. Kaapstad. ISBN 0 86977 211 2 Powerful Freight and Passenger Locomotives for a Narrow Gauge Railway (1910). American Engineer and Railroad Journal, May 1910, pp. 192-193 Klassifikasie van S.A.S. lokomotiewe met hernommeringslyste, uitgereik deur die Kantoor van die Hoofmeganiese Ingenieur, Pretoria, Januarie 1912 Wikimedia Commons het meer media in die kategorie Klas MA Mallet-stoomlokomotief.